22. Κατευθυντήριες γραμμές για την πολιτική απασχόλησης (ψηφοφορία) 
Πριν από την ψηφοφορία επί της παραγράφου 13:
Elizabeth Lynne
Κυρία Πρόεδρε, πρόκειται για μια πολύ απλή τροπολογία, αφορά απλώς την αντικατάσταση της λέξης 'the disabled' (οι ανάπηροι) με την έκφραση 'people with disabilities' (ανθρώπους με αναπηρία) ή με την έκφραση 'disabled people' (άτομα με αναπηρία). Δε χρησιμοποιούμε ποτέ τις λέξεις 'the disabled' (οι ανάπηροι) στα Αγγλικά.
Philip Bushill-Matthews
Κυρία Πρόεδρε, πρόκειται, πάλι, για μια σχετικά τυπική τροπολογία αναφορικά με το ρόλο αυτών των διαβουλεύσεων με τους κοινωνικούς εταίρους. " τροπολογία προσθέτει, απλώς, στο τέλος, τη φράση: 'σύμφωνα με την εθνική συνήθεια και πρακτική'. Αυτό συνήθως είναι ενσωματωμένο σε μια τροπολογία, αλλά, για κάποιο λόγο, έμεινε απέξω. Οι Σοσιαλιστές στηρίζουν αυτή την τροπολογία, και ελπίζουμε ότι θα το πράξουν και άλλες ομάδες· συνήθως το πράττουν.
